[{"text_idx": "#000000", "text": "Fel rhan o Artes Mundi 5 gwahoddwyd yr artist, actifydd ac agroecolegydd Sbaeneg, Fernando Garci\u0301a-Dory, i wireddu prosiect yn MOSTYN oedd yn adlewyrchu ac yn adleisio gwaith Radovan Kraguly."}, {"text_idx": "#000002", "text": "Mae arddangosfa Garci\u0301a-Dory ei hun yn MOSTYN yn adlewyrchu\u2019r cyflwr hwn gan gysylltu ei arfer ei hun gyda un Kraguly trwy benderfyniad i ail-greu ac adfer rhai agweddau ar waith Kraguly."}, {"text_idx": "#000003", "text": "Yng ngeiriau Garci\u0301a-Dory: \u201cMae\u2019r weithred o atgynhyrchu gwaith blaenorol sy\u2019n bod yn barod yn ddatganaid ynddo\u2019i hun, yn rhoi\u2019r gorau i feirniadaeth a chanolbwyntio sylw ar waith artist arall. Mae gweledigaeth dwfn a byd dychmygol Kraguly yn troi\u2019n gyfrwng i mi feithrin myfyrdod, astudrwydd ac empathi. Trwy gael gwared o\u2019m holl syniadau a chefnu ar y galw i greu ffurf newydd, gall yr artist sy\u2019n ail-greu ganolbwyntio ar y weithred awtomatig ei hun. I mi mae\u2019n gyfle gwych i archwilio\u2019r syniad o\u2019r math o artist yw Kraguly \u2013 yn ymroddedig i arbrofi gyda deunyddiau a ffurfiau ail-adroddus \u2013 ac hefyd i bonito gyda syniadaeth arall, fod celf yn fodd i gysyniadau neu gymell syniad, gan adlewyrchu ar ieithwedd celf ei hun. Mae\u2019r darnau wedi\u2019u hail-greu, neu, y defnydd o gelfyddyd a strategaethau diwylliannol megis yr amgueddfa laeth a\u2019i raglen gyhoeddus, i fod yn fodd i ysgogi grw\u0302p cymdeithasol penodol a hyrwyddo newid. Gall yr ymwelydd i\u2019r stafelloedd hyn ddilyn llinell di- doredig, lle mae awdur y gwaith yn aneglur; gan adolygu\u2019r ffyrdd mae celf gyfoes yn cael ei wneud a\u2019i brofi.\u201d"}, {"text_idx": "#000006", "text": "Drwy droi diddordeb Kraguly yn arf defnyddiol ar gyfer siapio ymyriad artistig mae Garci\u0301a-Dory wedi adeiladu model, Darn wedi\u2019i ail-greu #4, fel llwyfan i wneud y diwylliant ffermio llaeth a chynhyrchu amaethyddol yn yr ardal hon o ogledd Cymru yn weladwy. Mae\u2019r adeiledd dros-dro yn gweithredu fel amgueddfa o fewn yr oriel, wedi\u2019i churadu gyda detholiad o wrthrychau, testunau, a ffotograffau ar fenthyg gan ffermwyr llaeth lleol. O lun gwerthfawr aelod o\u2019r teulu yn dathlu llwyddiant Clwb Ffermwyr Ifanc yn y 1950au at y dadansoddiad cyfrifiadurol o gynnyrch llaeth buwch unigol sy\u2019n dod fwyfwy\u2019n rhan annatod o ffermio modern heddiw, mae\u2019r eitemau yn rhoi cipolwg o fyd sy\u2019n anweledig i\u2019r rhan fwyaf ohonom, ond sy\u2019n cyffwrdd bywydau pob un ohonom wrth i ni brynu llaeth o\u2019r siop neu\u2019r archfarchnad leol."}]